

Številka: 900-1/22-32

Datum: 01.09.2024

**Z A P I S N I K**

18. redne seje Sveta Krajevne skupnosti Solkan, ki je bila v četrtek , 20. avgusta 2024, v Domu KS Solkan, Trg J. Srebrniča 7, s pričetkom ob 19. uri

Sejo je vodila predsednica Ksenija Brumat.

Na seji so bili prisotni: Branko Belingar, Ksenija Brumat, Tomaž Černe, Dejan Makarovič, Vidojka Harej, Jernej Vidmar Bašin, Emil Bašin, Boštjan Koršič, David Podgornik, Andrejka Prijon

Neopravičeno odsoten: Vasja Medvešček

**D n e v n i r e d :**

1. Pregled in potrditev zapisnika 17. redne seje
2. Poročilo predsednice Sveta KS o aktivnostih v času od 17. redne seje
3. Polletno poročilo o delu KS Solkan
4. Solkanski praznik 2024
5. Razno

**Ad1**

Glede na sklep pod točko A2) 17. redne seje glede postavitve atrija za prireditve na dvorišču pri KS Solkan, predsednica pozove svetnike na glasovanje o predlogu investicije. Pri glasovanju je 8 (osem) glasov za , 1 (en) vzdržan in 1 (en) proti.

**SKLEP:** Svetniki sprejmejo sklep, da se gre v aktivnosti v zvezi s pridobitvijo dokumentacije za ureditev atrija.

Glede hortikulturne komisije, ki je imela ogled drevesa, primernega za odstranitev pri Bifeju Karavla na Kotalkališču in se ga člani Komisije iz Krajevne skupnosti Solkan zaradi prepoznega vabila niso mogli udeležiti, so svetniki dodatno sprejeli

**SKLEP**: Na Mestno občino Nova Gorica se pošlje poziv, da komisija obvešča neposredno tudi člane komisij in ne samo Krajevno skupnost, ter vsaj sedem dni pred načrtovanim ogledom.

Zamenjavo kotličev v WC-jih pri Bifeju Žogica in popravilo mreže pri odbojkarskem igrišču bodo opravili hišnik Krajevne skupnosti, skupaj s svetnikoma Emilom in Tomažem.

Na predlog, da osmrtnice na oglasnih deskah v lasti Krajevne skupnosti Solkan objavlja samo pooblaščena pogrebna služba ter predlog o delnem pokritju stroškov oskrbnika, ko se pogrebni obred opravi pred mrliško vežico od Mestne občine Nova Gorica Krajevna skupnost Solkan ni prejela nobenega odgovora. Zato svetniki sprejmejo

**SKLEP**: Na Mestno občino Nova Gorica se ponovno pošlje predlog in zahteva odgovor.

Na zapisnik 17. redne seje svetniki nimajo pripomb in ga soglasno sprejmejo.

**Ad2**

* Gospod Sašo Marušič je predsednico prosil za sestanek in jo obvestil glede obletnice smučarskega kluba v Novi Gorici in na to temo se pripravlja dokumentarni film, ki ga želijo predvajati tudi krajanom v Krajevni skupnosti Solkan
* Gospod Sašo Marušič je omenil tudi, da si Pevski zbor Slave Klavora iz Maribora in je sestavljen iz primorskih izgnancev ter naslednje leto praznuje 80 obletnico, želi imeti nastop na Primorskem in prosi, če bi mu to lahko omogočili. Komisija za prireditve je predlagala, da bi bil ta zbor lahko primeren za božični koncert. Branko Belingar predlaga, da naj zbor pošlje seznam pesmi, ki se jih da v vpogled župniku. Tomaž Černe je proti in predlaga, da naj se koncert pripravi na karavli. Andrejka Prijon predlaga, da bi se za koncert v juniju 2025 lahko povezali z JSKD.

**SKLEP:** Komisija za prireditve se bo dogovorila z zborom glede koncerta v Solkanu v 2025.

* Predsednica pove, da so bili na temo 30 letnice izdajanja solkanskega časopisa prispevki v Primorski kroniki, SLO1 ter radiu.

**Ad3**

Svetniki so bili seznanjeni s polletnim poročilom o delu Krajevne skupnosti Solkan.

**Ad4**

Tajništvo predstavi vse opravljene aktivnosti v zvezi s solkanskim praznikom. Za odgovorno osebo prireditve svetniki soglasno potrdijo Emila Bašina. Za koordinatorja prireditve svetniki soglasno potrdijo Andrejko Prijon.

Za fotografiranje prireditve poskrbi Tomaž Černe.

Program bo povezovala Vesna Bašin.

Predsednica predstavi kulturni program prireditve, ki ga pripravlja Glasbena šola Nova Gorica.

Vidojka Harej je predstavila program OŠ Solkan za solkanski praznik.

Svetniki predlagajo, da se nagrado Krajevne skupnosti Solkan za leto 2024 podeli Lucianu Pellegriniju za dolgoletno delo na področju športa.

**SKLEP**: Emil Bašin in Branko Belingar pridobita podatke nagrajenca.

**Ad5**

* Svetniki so prejeli Uredbo o kopalnih vodah, kjer je navedeno da se kopališče na Soči v Solkanu ukine na pobudo g. Tomažiča. Razni krajani so podajali na to pobudo pripombe. Predsednica je v debati z njimi obljubila, da se bo to obravnavalo tudi na današnji seji.

Jernej Vidmar Bašin poudari, da je bilo pri Soči vedno javno kopališče in so se kopali na lastno odgovornost. Predlaga, da naj tako tudi ostane.

David Podgornik vpraša, če se je preverjalo ustreznost kopalnih voda pri Solkanu.

Emil Bašin je pridobil rezultate analiz kopalnih voda skozi leta in jih razložil svetnikom. Mnenja je tudi, da je ta prepoved posledica nekih drugih interesov v ozadju.

Predsednica poudari, da je problem nastal zato, ker bi se po njenem vsi radi rešili kakršnekoli odgovornosti, saj so se na kopališču dogajale tragične nesreče skozi zgodovino in bi jo naknadno pravno uredili. Predsednica predlaga, da svet pozove Mestno občino Nova Gorica, da pravno formalno uredi zadeve okoli kopališča v Solkanu, ne pa da se ukine.

Tomaž Černe svetnikom prebere merila, ki veljajo za javna kopališča. Svetniki ugotovijo, da določenim kriterijem javno kopališče v Solkanu ne ustreza. Po njegovem mnenju je največji problem proizvodnja električne energije, saj je SENG pri spustu zapornic vezan na določeno uro. Pove, da se je že pred leti ob tragični nesreči na Soči, pri Mestni občini Nova Gorica osnovala Projektno-strokovne skupine za dolgoročne rešitve za varnost na Soči v Solkanu, vendar so prisotni s strani ministrstev zavrnili pobudo župana za vodenje komisije in pripravo študije oz. trdijo, da nimajo mandata za takšno odločitev.

Svetniki so soglasni, da kopalno območje v Solkanu mora ostati in sprejmejo

**SKLEP:** Krajevna skupnost na Uredbo poda pripombe, na Mestno občino Nova Gorica pošlje zahtevo, da se območje kopalnih vod v Solkanu ohrani in da se to področje dokončno uredi.

* Gospod Boris Ugrin je poslal na Krajevno skupnost dopis glede prometne ureditve IX. korpusa. Predsednica predlaga, da se v Komisijo pri Mestni občini Nova Gorica gospoda Ugrina predlaga kot predstavnika krajanov poleg predstavnika Krajevne skupnosti.

David Podgornik predlaga, da napiše pregled vsega dogajanja v zvezi s prometno ureditvijo v Solkanu za objavo v časopisu, saj se s strani Mestne občine Nova Gorica ureja zelo počasi. Predsednica poudari, da je primarna naloga Krajevne skupnosti, da zahteva od Mestne občine ureditev prometa v Solkanu. Andrejka Prijon poudari, da je po njenem mnenju, vsakokratni odgovor Mestne občine Nova Gorica, da to spada pod celotno ureditev, zavajanje.

Svetniki na pobudo krajana sprejmejo

**SKLEP:** Glede pobude krajana o problematiki ceste IX. korpusa v Solkanu se na Mestno občino Nova Gorica ponovno pošlje dopis z obravnavano prometno problematiko. Pripravil ga bo David Podgornik v sodelovanju z Dejanom Makarovičem.

* Tajništvo predlaga, da se glede neodzivnosti nekaterih najemnikov grobov na pokopališču v Solkanu javno objavi povabilo za ureditev najemniškega razmerja do 31. oktobra.

**SKLEP**: Svetniki predlog potrdijo.

* Jernej Vidmar Bašin pove, da bo predavanje Marka Klavore, ob počastitvi 100 obletnice smrti Klementa Juga, v začetku oktobra.
* Vidojka Harej povabi, da svetniki dopolnijo program prireditev za leto 2025, ker mora Komisija pripraviti seznam prireditev v okviru EPK 2025. Predsednica pove, da se bo Mestno občino Nova Gorica obvestilo o predvidenih prireditvah, vendar s tem, da bo Krajevna skupnost program sproti dopolnjevala.

Od prejšnje seje so bile izdane naslednje naročilnice:

PRIMOŽ ANTLER: intervencijska ura v ŠC Žogica – igrišče odbojka na mivki

ADCO & DIXI: najem WC kabin za solkanski praznik

SSO varovanje in storitve d.o.o.: - elaborat in varovanje na solkanskem prazniku

Seja je bila zaključena ob 21.30

Po zvočnem zapisu zapisala:

Vilma Ninin

Predsednica Sveta KS Solkan

Ksenija Brumat